Բոլոնյան համակարգից դուրս չենք գա, քանի որ այնտեղ բավականին լավ գործիքներ կան, և մեկ միասնական դաշտ է ստեղծվում,- այսօր հայտարարել է կրթության և գիտության նախարար Արայիկ Հարությունյանը: Բոլոնիայի համակարգը տեխնիկական փոփոխությունների մեջ հասկացանք կարծես, սակայն բովանդակային լուրջ փոփոխությունների անհրաժեշտություն էլ կա: Այնտեղ հիմնական գործիքներն ուսանողների շարժունակությունն ու կրեդիտների փոխանցելիությունն էր, ինչին մենք լուծում չտվեցինք: Ռեկտորների հետ հանդիպմանը ես այս հարցը հնչեցրել եմ և այսուհետև դրան մեծ ուշադրություն է դարձվելու: Նախարար Արայիկ Հարությունյանն այսօր հանդիպել է նախարարության ենթակայության և ոչ պետական հանրակրթական ուսումնական հաստատությունների տնօրենների հետ: